Pentagon

Pentagon (enska The Pentagon; íslenska: Fimmhyrningurinn) er höfuðstöðvar Varnarmálaráðuneytis Bandaríkjanna í Arlington, Virginíu í Bandaríkjunum. Byggingin er tákn varnar og hers í Bandaríkjunum. George Bergstrom hannaði bygginguna. Hafist var handa við að reisa hana árið 1941 en byggingin var tekin í notkun árið 1943. Pentagon er stærsta skrifstofubygging í heimi. Um það bil 26.000 starfsmenn vinna þar. Árið 2001 flaug flugvél á eina hlið byggingarinnar í hryðjuverkunum 11. september 2001.